Diari Oficial de la Generalitat Valenciana


Sumari del DOGV 4106, del 15-10-2001 (2001/9896)

ACORD de 5 d'octubre de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Vilamarxant.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/9896


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Vilamarxant
    * administració local
    * expropiació

ACORD de 5 d'octubre de 2001, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Vilamarxant. [2001/Q9896]
  
El Govern Valencià, en la reunió del dia 5 d'octubre de 2001, adoptà l'acord següent:
  
L'Ajuntament de Vilamarxant, després de l'aprovació del pla i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de pla especial de reserva de sòl i ordenació dels usos de l'Horta Major.
  
Aquesta declaració d'ocupació urgent es justifica per les raons següents:
  
El pla especial de reserva de sòl i ordenació dels usos de l'Horta Major ha d'executar-se amb celeritat ja que urgeix la construcció d'un centre d'ensenyament secundari que evite el desplaçament dels alumnes, veïns d'aqueixa població, a altres municipis amb els consegüents inconvenients i despeses, estant prevista la construcció en el pla d'inversions de la Conselleria de Cultura i d'Educació, per la qual cosa la demora pot donar lloc a l'exclusió del programa plurianual, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no presentaren al·legacions. En l'expedient consten l'aprovació del projecte d'obres, informe del tècnic municipal sobre la viabilitat del projecte i la concordança dels béns a expropiar amb el projecte aprovat i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Vilamarxant per a l'execució del projecte de pla especial de reserva de sòl i ordenació dels usos de l'Horta Major.
  
Relació de béns afectats
  
1. Parcel·la 124 del polígon 31
  
Titular segons el registre de la propietat: Juan Bta. Sanchis Ros
  
Superfície total de la parcel·la : 1.347,40 metres quadrats
  
Superfície a expropiar: 1.063,60 metres quadrats
  
Límits: nord: parcel·la de la qual se segrega i 125 del polígon 31; sud: accés Col·legi Horta Major; est: parcel·la 123 del polígon 31; oest: carretera de Llíria
  
Tipus d'expropiació: propietat parcial
  
2. Parcel·la 766 del polígon 31
  
Titular segons el registre de la propietat: M.ª Jesús Navarro Peiró
  
Superfície total de la parcel·la: 1.040,00 metres quadrats
  
Superfície a expropiar: 34,61 metres quadrats
  
Límits: nord: parcel·la de la qual se segrega; sud: parcel·la 123 del polígon 31; est: parcel·la 765 del polígon 31; oest: parcel·la 123 del polígon 31
  
Tipus d'expropiació: propietat parcial
  
3. Parcel·la 121 del polígon 31
  
Titular segons el registre cadastral: Luis Antonio Sapena García
  
Superfície total de la parcel·la: 1.364,72 metres quadrats
  
Superfície a expropiar: 1.364, 72 metres quadrats
  
Límits: nord: parcel·la 765 del polígon 31; sud: accés Horta Major; est: parcel·la 12 del polígon 31; oest: parcel·la 123 del polígon 31
  
Tipus d'expropiació: propietat total
  
4. Parcel·la 120 del polígon 31
  
Titular segons el registre de la propietat: María Luisa Trilles Martín
  
Superfície total de la parcel·la: 1.566,34 metres quadrats
  
Superfície a expropiar: 1.566,34 metres quadrats
  
Límits: nord: parcel·la 268 i 267 del polígon 31; sud: accés Horta Major; est: Col·legi Horta Major; oest: parcel·la 121 del polígon 31
  
Tipus d'expropiació: propietat total
  
5. Parcel·la 267 del polígon 31
  
Titular segons el registre cadastral: Josefa Cervera Fortea
  
Superfície total de la parcel·la : 982,27 metres quadrats
  
Superfície a expropiar: 982,27 metres quadrats
  
Límits: nord: parcel·la 372 del polígon 31; sud: parcel·la 120 del polígon 31 i Col·legi Horta Major; est: Col·legi Horta Major; oest: parcel·la 268 del polígon 31
  
Tipus d'expropiació: propietat total
  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions a l'únic efecte d'esmenar possibles errors que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els següents recursos:
  
a) Recurs potestatiu de reposició davant del Govern Valencià, en el termini d'un mes, comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercitar qualsevol altra via que estimen oportuna.
  
València, 5 d'octubre de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO